
Ministru kabineta rīkojums Nr. 878
Rīgā 2021. gada 24. novembrī (prot. Nr. 76 26. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai finansējumu, kas nepārsniedz  916 317 euro, tai skaitā:
· 1.1.  lai segtu izdevumus, kas saistīti ar drošības pasākumiem NATO ārlietu ministru sanāksmes laikā, no tiem:
· 1.1.1. Valsts policijai – finansējumu, kas nepārsniedz 389 650 euro;
· 1.1.2. Valsts drošības dienestam – finansējumu, kas nepārsniedz 272 840 euro;
· 1.1.3. Valsts robežsardzei – finansējumu, kas nepārsniedz 29 641  euro;
· 1.1.4. Valsts robežsardzes koledžai – finansējumu, kas nepārsniedz 726  euro;
· 1.2. pārskaitīšanai Rīgas pašvaldības policijai, lai kompensētu izdevumus, kas radušies saistībā ar drošības pasākumiem NATO ārlietu ministru sanāksmes laikā, – finansējumu, kas nepārsniedz  223 460 euro .
· 2. Iekšlietu ministrijai pieprasījumu par šā rīkojuma 1. punktā minēto finansējumu normatīvajos aktos noteiktajā kārtībā iesniegt Finanšu ministrijā atbilstoši faktiski nepieciešamo izdevumu apmēram.
· 3. Rīgas pašvaldības policija ir atbildīga par piešķirtā finansējuma izlietojumu atbilstoši tā piešķiršanas mērķim.

